
ŽUPANIJA VUKOVARSKO-SRIJEMSKA

                   OPĆINA JARMINA

               OPĆINSKI NAČELNIK

KLASA: 015-01/15-02/2
UR.BR.: 2188/04-02-15-143

Jarmina, 25. svibnja 2015. godine  

Na temelju članaka  20. Zakona o održivom gospodarenju otpadom ( NN 94/13)  i članka 31. Statuta Općine Jarmina («Službeni vjesnik» Vukovarsko-srijemske županije 12/14), Općinski načelnik donosi:
IZVJEŠĆE

po Planu gospodarenja otpadom Općine Jarmina za 2014. godinu

Općinski načelnik daje prijedlog izvješća po Planu gospodarenja otpadom Općine Jarmina za 2014. godinu  na usvajanje Općinskom vijeću.
Plan gospodarenja otpadom je Općine Jarmina za razdoblje 2009. – 2017. godine Općinsko vijeće na svojoj sjednici održanoj 6.studenog 2009. godine usvojilo, a izradilo ga je trgovačko društvo „EKO Menadžment“ d.o.o. za zaštitu okoliša, Vinkovci.


Budući je  Općina samostalno dužna osigurati prikupljanje problematičnog otpada, otpadnog papira, metala, stakla, plastike i tekstila te krupnog  komunalnog otpada sukladno propisanim obvezama u članku 28. i 35. Zakona o održivom gospodarenju otpadom, Općina Jarmina provela je postupak nabave sukladno Pravilniku o provedbi postupka nabave roba i usluga bagatelne vrijednosti za 4 kompleta za prikupljanje i odvajanje papira, stakla i plastike  kroz suradnju sa Fondom za zaštitu okoliša koji su sufinancirali nabavku komunalne opreme i to:

· 4 komada kontejnera PVC/PEHD za PET ambalažu – žuti od 1100 lit,

· 4 komada kontejnera PVC/PEHD za staklo – zeleni od 1100 lit,

· 4 komada kontejnera PVC/PEHD za papir – plavi od 1100 lit.

Općina Jarmina je organizirala postavljanje 4 zelena otoka u mjestu Jarmina na 4 lokacije i to:

· ulica M. Gupca ispred kbr. 46,

· ulica Vl. Nazora ispred kbr. 3,

· ulica B. Jelačića ispred kbr. 20,

· ulica I. Zajca ispred kbr. 56,  

Nadzor nad zelenim otocima i odvoz ovako razvrstanog otpada od 01.siječnja 2015.godine preuzeo je i izvršava  koncesionar za sakupljanje i odvoz komunalnog otpada „Nevkoš“ d.o.o. Vinkovci.

Građevinski otpad ( beton, cigla, crijep i sl. ) deponiran je  na saniranom odlagalištu komunalnog otpada, a predviđenoj lokaciji  Prostornim planom Općine Jarmina za reciklažno dvorište. Isti je odvajan i drobljen te kao takav nasipni materijal upotrijebljen na sanaciju poljskih putova sukladno planu i programu Izvršenja programa utroška sredstava od prihoda od prodaje i zakupa poljoprivrednog zemljišta u vlasništvu RH.

 
Organiziran je i odvoz i deponiranje krupnog (glomaznog) otpada u suradnji sa koncesionarom „Utvaj“ obrt za odvoz smeća,  koji je vršen 4 puta tijekom 2014. godine.


Koncesionar za odvoz i zbrinjavanje komunalnog otpada na području Općine je također „Utvaj“ obrt za odvoz smeća, je u 2014.godini jednom tjedno skupljao otpad na području Općine Jarmina, a odlaže ga na uređenu deponiju  „Petrovačka dola“ .


 U 2014. godini proveden je natječaj za novog koncesionara za odvoz komunalnog otpada  te je odlukom Općinskog vijeća od 13. studenog 2014. godine,   KLASA:UP/I-015-01/14-01/1, UR.BR.: 2188/04-02-14-527 donijeta Odluka o odabiru najpovoljnijeg ponuditelja za dodjelu koncesije za obavljanje  komunalnih djelatnosti-skupljanje i odvoz komunalnog otpada za područje Općine Jarmina, a djelatnost obavlja od 01.siječnja 2015. godine „Nevkoš“ d.o.o. Vinkovci.

